
Την 24η Σεπτεμβρίου 2013 (Ημ υποβολής δικαιολογητικών 17/7/2013)καταχωρήθηκε με ΚΑΚ 100290 στο Γενικό Εμπορικό Μητρώο το από    30/6/2013 πρακτικό της Γενικής Συνέλευσης των μετόχων της Ανώνυμης Εταιρίας με την επωνυμία:ΠΟΛΥΤΕΧΝΙΚΗ ΑΝΩΝΥΜΗ ΕΤΑΙΡΙΑ, δ.τ. :ΠΟΛΥΤΕΧΝΙΚΗ Α.Ε και με αριθμό ΓΕΜΗ 11483136000, με το οποίο αποφασίσθηκε η τροποποίηση του άρθρου 5  του Καταστατικού της.

 Η παραπάνω  τροποποίηση έχει σε περίληψη ως ακολούθως :

Άρθρο 5
Μετοχικό Κεφάλαιο

1.Ι) Το Μετοχικό Κεφάλαιο της εταιρίας κατά τη σύστασή του ανήρχετο στο ποσό των τριακοσίων χιλιάδων (300.000) ΕΥΡΩ, ολοσχερώς καταβεβλημένο, σύμφωνα με το άρθρο 35 του Καταστατικού και διαιρείται σε δέκα χιλιάδες (10.000)  ονομαστικές μετοχές, ονομαστικής αξίας τριάντα (30) ΕΥΡΩ εκάστης ή το ισόποσο των δέκα χιλιάδων διακοσίων είκοσι δύο δραχμών και πενήντα λεπτών  (10.225,50) δραχμών η κάθε μία.

ΙΙ) Με την από 8 Ιουνίου 2003 απόφαση του Διοικητικού Συμβουλίου της εταιρείας, το αρχικό μετοχικό κεφάλαιο των τριακοσίων χιλιάδων (300.000) ΕΥΡΩ, αυξήθηκε κατά το ποσό των τριακοσίων χιλιάδων (300.000) ΕΥΡΩ, με την έκδοση δέκα χιλιάδων (10.000)  ονομαστικών μετοχών, ονομαστικής αξίας τριάντα (30) ΕΥΡΩ εκάστης. Έτσι το μετοχικό κεφάλαιο της εταιρείας ανερχόταν στο ποσό των εξακοσίων χιλιάδων (600.000) ΕΥΡΩ  διαιρεμένο σε  είκοσι χιλιάδες (20.000) ονομαστικές μετοχές  ονομαστικής αξίας 30,00 ευρώ εκάστης.

ΙΙΙ) Με την από 29 Ιουνίου 2008 απόφαση της Γενικής Συνέλευσης, το μετοχικό κεφάλαιο των εξακοσίων  χιλιάδων (600.000) ΕΥΡΩ, αυξήθηκε κατά το ποσό των  400.000,00 ευρώ από την κεφαλαιοποίηση μερισμάτων πληρωτέων και 359.000,00 ευρώ από κεφαλαιοποίηση υπολοίπου κερδών εις νέον και συνολικά κατά το ποσό των εφτακοσίων πενήντα εννέα χιλιάδων (759.000) ΕΥΡΩ  με την έκδοση 25.300 ονομαστικών μετοχών ονομαστικής αξίας 30,00 ευρώ εκάστη. Έτσι το μετοχικό κεφάλαιο της εταιρείας ανέρχεται στο συνολικό ποσό του ενός εκατομμυρίου τριακοσίων πενήντα εννέα χιλιάδων (1.359.000)  ΕΥΡΩ, και διαιρείται  σε σαράντα πέντε χιλιάδες τριακόσιες (45.300) ονομαστικές μετοχές,  ονομαστικής αξίας τριάντα (30) ΕΥΡΩ εκάστης

     IV) Με την από 30/06/2013 απόφαση της Τακτικής Γενικής Συνέλευσης, θα προκύψει αύξηση του μετοχικού κεφαλαίου κατά 27.000,00 ευρώ με έκδοση 900 νέων μετοχών, ονομαστικής αξίας τριάντα ευρώ (30,00). Το ποσό της κεφαλαιοποίησης ανέρχεται σε είκοσι έξι χιλιάδες τετρακόσια σαράντα πέντε ευρώ και σαράντα πέντε λεπτά (26.445,45) από αναπροσαρμογή των παγίων, πλέον πεντακόσια πενήντα τέσσερα ευρώ και πενήντα πέντε λεπτά (554,55) με εισφορά μετρητών εκ μέρους των μετόχων. 

Έτσι το συνολικό μετοχικό κεφάλαιο ανήλθε στο ποσό του ενός εκατομμυρίου τριακοσίων ογδόντα έξι χιλιάδων (1.386.000,00) ευρώ διηρημένο σε σαράντα έξι χιλιάδες διακόσιες (46.200) ονομαστικές μετοχές, ονομαστικής αξίας τριάντα (30,00) ευρώ η κάθε μία.
Την ίδια ημερομηνία καταχωρήθηκε στο Γενικό Εμπορικό Μητρώο και ολόκληρο το νέο κείμενο του τροποποιημένου καταστατικού.

ΚΟΖΑΝΗ,   24-9-2013

Καρακουλάκη Αικατερίνη

